રેલવે પ્રોજેક્ટસના જાહેર થયેલા ડેટા પર નજર કરીએ તો, રેલવેના કુલ ૨૧૩ પ્રોજેક્ટ્‌સ વિવિધ કારણોસર અટવાયેલા છે, જેના કારણે સરકારના માથે રૃ. ૧.૭૩ લાખ કરોડનો બોજો પડયો છે તેમ સ્ટેટિસ્ટિક્સ એન્ડ પ્રોગ્રામ ઈમ્પ્લિમેન્ટેશન મંત્રાલયના ઓક્ટોબર ૨૦૧૭ના અહેવાલમાં જણાવાયું છે. આંકડા મંત્રાલય નિયમિત ધોરણે રૃ. ૧૫૦ કરોડ અને તેનાથી વધુનો ખર્ચ ધરાવતા કેન્દ્રીય પ્રોજેક્ટ્‌સનું નિરિક્ષણ કરે છે.આ અહેવાલ મુજબ આ ૨૧૩ રેલવે પ્રોજેક્ટ્‌સનો મૂળ ખર્ચ રૃ. ૧૨૩,૧૦૩.૪૫ કરોડ હતો. પરંતુ આ પ્રોજેક્ટ્‌સ વિલંબમાં મુકાવાથી તેનો ખર્ચ હવે વધીને રૃ. ૨,૯૬,૪૯૬.૭૦ કરોડ થઈ ગયો હોવાનો અંદાજ છે. આ બાબત દર્શાવે છે કે આ પ્રોજેક્ટ્‌સ વિલંબમાં મુકાવાથી તેના ખર્ચમાં એકંદરે ૧૪૦.૮૫ ટકાનો વધારો થયો છે. મંત્રાલયે આ વર્ષે ઓક્ટોબરમાં ભારતીય રેલવેના ૩૫૦થી વધુ પ્રોજેક્ટ્‌સનું નિરિક્ષણ કર્યું હતું.